Blaze7451/Wiki-th-20250601 huggingface dataset:
รักคุณเท่าฟ้า

ไฟล์:thai.b747-400.hs-tgr.arp.jpg|thumb|right|การบินไทย เจ้าของคำขวัญ รักคุณเท่าฟ้า
รักคุณเท่าฟ้า เป็นคำขวัญของบริษัท การบินไทย จำกัด (มหาชน) และเป็นชื่อเพลง เพื่อส่งเสริมภาพลักษณ์ ตามคำขวัญดังกล่าว ที่แต่งคำร้องโดย ยืนยง โอภากุล (แอ๊ด คาราบาว) และขับร้องโดย เทียรี่ เมฆวัฒนา ซึ่งเผยแพร่ครั้งแรก เมื่อปี พ.ศ. 2528 
การบินไทยเริ่มใช้คำขวัญ "รักคุณเท่าฟ้า" ตั้งแต่ราวปี พ.ศ. 2521 สำหรับโครงการส่งเสริมภาพลักษณ์และบริการใหม่ ภายใต้หัวข้อรณรงค์ชื่อเดียวกัน โดยขณะนั้น ตราสัญลักษณ์ของการบินไทย เพิ่งเปลี่ยนเป็นรูปดอกจำปี ดังเช่นปัจจุบัน จนกระทั่งปี พ.ศ. 2528 วงดนตรีคาราบาว จัดทำบทเพลงมอบให้การบินไทย ชื่อเดียวกับคำขวัญ เพื่อสนับสนุนการส่งเสริมภาพลักษณ์ดังกล่าว
เพลงดังกล่าว มีที่มาจาก การทัวร์คอนเสิร์ตของวงคาราบาว ร่วมกับเนาวรัตน์ พงษ์ไพบูลย์ ซึ่งเดินทางด้วยสายการบินไทย จากท่าอากาศยานกรุงเทพ (ดอนเมือง) ไปยังนครซีแอตเทิล สหรัฐอเมริกา โดยก่อนการเดินทาง วงคาราบาวแต่งเพลงนี้ขึ้น เพื่อตอบแทนแก่สายการบินไทย ดนตรีที่ใช้เป็นแบบฟังสบาย มีเนื้อหาและท่วงทำนอง ที่ใช้จินตนาการอย่างลึกซึ้ง ทั้งนี้ ไพบูลย์ ศุภวารี เป็นผู้จัดรายการวิทยุคนแรก ซึ่งนำเพลงนี้เผยแพร่สู่ผู้ฟัง และได้รับความนิยม ในเวลาไม่นานนัก จึงทำให้ต่อมาในปี พ.ศ. 2529 คาราบาวนำเพลงนี้ ลงในอัลบั้มรวมเพลงคาราบาว ของตัวเอง ทั้งหมดร่วมกันส่งเสริมให้คำขวัญ "รักคุณเท่าฟ้า" เป็นที่จดจำอย่างแพร่หลายเรื่อยมา
ทั้งนี้ต่อมา ยังมีศิลปินรายอื่น นำเพลงนี้ไปร้องลงในสตูดิโออัลบั้ม ได้แก่ ชัคกี้ ธัญญรัตน์ ในอัลบั้ม ศรัทธา, โคโค่แจ๊ซ, วิยะดา โกมารกุล ณ นคร เป็นต้น อ้างอิง-เส้นใต้|อนึ่ง เพลงดังกล่าว ในฉบับของคาราบาว ยังนำมาใช้เป็นเพลงเปิดรายการ ใต้ฟ้าเมืองไทย สารคดีสั้นทางโทรทัศน์ ในระยะเวลาตอนละ 5 นาที ซึ่งเสนอฉายทางสถานีวิทยุโทรทัศน์ไทยทีวีสีช่อง 3 ตั้งแต่ราวปี พ.ศ. 2531-2539 โดยใช้ท่อนเพลงบรรเลงช่วงกลาง ก่อนจะข้ามไปยังท่อนแรกของช่วงที่สาม

**ดูเพิ่ม**
 การบินไทย- คาราบาว

**อ้างอิง**
หมวดหมู่:เพลงในปี พ.ศ. 2528
ร
ร
ร
ร
ร
ปลาบู่ทราย (สกุล)

ปลาบู่ทราย (Sleepy Goby, Gudgeon) เป็นสกุลของปลาน้ำจืดและปลาน้ำกร่อย ในวงศ์ปลาบู่ทราย (Eleotridae) ใช้ชื่อสกุลว่า Oxyeleotris (/อ็อก-ซี-ลี-โอ-ทริส/)
มีลักษณะสำคัญ คือ มีขอบกระดูกแก้มชิ้นหน้าเรียบ เกล็ดบนลำตัวด้านหน้าเป็นแบบบางเรียบ ส่วนเกล็ดด้านท้ายลำตัวเป็นแบบสาก กระดูกหัวระหว่างลูกนัยน์ตาเรียบ ลำตัวป้อมสั้น จำนวนแถวของเกล็ดบนเส้นข้างลำตัว 60 แถว หรือมากกว่า ฟันในปากแถวนอกมีขนาดใหญ่กว่าแถวใน
พบกระจายพันธุ์ในแหล่งน้ำทั่วไปของทวีปเอเชียจนถึงตอนเหนือของออสเตรเลีย

**ชนิด**
 Oxyeleotris altipinna G. R. Allen & Renyaan, 1996- Oxyeleotris aruensis (M. C. W. Weber, 1911) - Oxyeleotris caeca G. R. Allen, 1996- Oxyeleotris colasi Pouyaud, Kadarusman, Hadiaty, Slembrouck, Lemauk, Kusumah & Keith, 2013- Oxyeleotris fimbriata (M. C. W. Weber, 1907) - Oxyeleotris herwerdenii (M. C. W. Weber, 1910) - Oxyeleotris heterodon (M. C. W. Weber, 1907)- Oxyeleotris lineolata (Steindachner, 1867)- Oxyeleotris marmorata (Bleeker, 1852) (ปลาบู่ทราย)- Oxyeleotris nullipora T. R. Roberts, 1978- Oxyeleotris paucipora T. R. Roberts, 1978 - Oxyeleotris selheimi (W. J. Macleay, 1884)- Oxyeleotris siamensis (Günther, 1861)- Oxyeleotris stagnicola G. R. Allen, Hortle & Renyaan, 2000- Oxyeleotris urophthalmoides (Bleeker, 1853)- Oxyeleotris urophthalmus (Bleeker, 1851)- Oxyeleotris wisselensis G. R. Allen & Boeseman, 1982

**อ้างอิง**

**แหล่งข้อมูลอื่น**
หมวดหมู่:วงศ์ปลาบู่ทราย
หมวดหมู่:สกุลปลาบู่ทราย
เหตุยิงกันในห้างสรรพสินค้าในอัลเฟินอานเดินไรน์

เมื่อวันที่ 9 เมษายน พ.ศ. 2554 มีผู้ถูกยิงเสียชีวิต 6 คนโดยมือปืนซึ่งเข้าไปในห้างสรรพสินค้าริดเดอร์โฮฟ ในเมืองอัลเฟินอานเดินไรน์ จังหวัดเซาท์ฮอลแลนด์ ประเทศเนเธอร์แลนด์ เมืองซึ่งตั้งอยู่ห่างจากกรุงอัมสเตอร์ดัมไปทางตะวันตกเฉียงใต้ราว 33 กิโลเมตร มือปืนเป็นชายวัย 24 ปี ใช้ปืนไรเฟิลกราดยิงคนเสียชีวิตไปหลายคนก่อนจะยิงตัวตายตาม แต่สื่อบางแห่งรายงานว่ามือปืนใช้อาวุธอื่น จนถึงเวลา 18.30 น. ตามเวลายุโรปกลาง วันที่ 9 เมษายน มีผู้เสียชีวิต 7 คน รวมทั้งมือปืน และมีรายงานว่ามีผู้ได้รับบาดเจ็บอย่างน้อย 16 คน ทำให้เป็นเหตุการณ์ที่มีผู้เสียชีวิตมากที่สุดในเนเธอร์แลนด์นับตั้งแต่เหตุโจมตีพระบรมวงศานุวงศ์เนเธอร์แลนด์เมื่อปี พ.ศ. 2552

**เหตุการณ์**
มือปืน ซึ่งพยานกล่าวว่าเป็นคนผิวขาว อายุประมาณ 25 ปี และมีผมบลอนด์หยิก เข้าสู่ห้างสรรพสินค้าริดเดอร์โฮฟ โดยติดอาวุธปืนกึ่งอัตโนมัติ และยิงผู้คนเสียชีวิตไปอย่างน้อยหกคนก่อนจะยิงตัวเองตาย ผู้เดินซื้อของในห้างสรรพสินค้าวิ่งหนีแตกตื่นก่อนที่จะถูกอพยพออกไปและปิดล้อม ในวันเดียวกัน หนึ่งในเหยื่อผู้ได้รับบาดเจ็บทนพิษบาดแผลไม่ไหว ทำให้จำนวนผู้เสียชีวิตทั้งหมดเพิ่มขึ้นเป็นเจ็ดคน มือปืนได้ทิ้งข้อความไว้ในรถโดยระบุว่ามีระเบิดถูกทิ้งไว้ในห้างสรรพสินค้าสามแห่งในเมือง ประชาชนในห้างสรรพสินค้าเหล่านั้นถูกอพยพในภายหลัง เด็กรวมอยู่ในเหยื่อด้วย แต่ล้วนได้รับการบาดเจ็บเพียงเล็กน้อยเท่านั้น

**อ้างอิง**
หมวดหมู่:การสังหารหมู่ใน พ.ศ. 2554
หมวดหมู่:ประวัติศาสตร์เนเธอร์แลนด์
สกุลปลาปักเป้าตุ๊กแก

สกุลปลาปักเป้าตุ๊กแก เป็นสกุลของปลาน้ำกร่อยและน้ำเค็มจำพวกหนึ่ง ในอันดับปลาปักเป้า วงศ์ปลาปักเป้าฟันสี่ซี่ (Tetraodontidae) ใช้ชื่อสกุลว่า Chelonodon (/ซี-ลอน-โอ-ดอน/)
มีลักษณะที่สำคัญทางอนุกรมวิธาน คือ ครีบหลังอยู่ใกล้กับครีบหาง มีก้านครีบแขนง 9-16 ก้าน ครีบก้นมีก้านครีบแขนง 8-15 ก้าน เยื่อจมูกยื่นออกมาเป็นแผ่น ใต้ครีบหลังและโคนหางมีจุดสีดำขนาดใหญ่ 1 จุด
พบทั้งหมด 3 ชนิด ทั้งหมดเป็นปลาน้ำเค็มหมด และเป็นปลาที่ปรับตัวให้อาศัยอยู่ได้ในน้ำจืดและน้ำกร่อยเพียงชนิดเดียวเท่านั้น ได้แก่
*Chelonodon laticeps  (Smith, 1948) 
*Chelonodon patoca  (Hamilton, 1822) 
*Chelonodon pleurospilus  (Regan, 1919)

**อ้างอิง**
หมวดหมู่:วงศ์ปลาปักเป้าฟันสี่ซี่
หมวดหมู่:สกุลปลาปักเป้าตุ๊กแก
สาบนรสิงห์

สาบนรสิงห์ เป็นนวนิยายประพันธ์โดย จินตนา ปิ่นเฉลียว ในนามปากกา จินตวีร์ วิวัธน์..จินตนิยายแห่งเทพ ที่เป็นหนึ่งในตำนาน ถูกนำมาสร้างเป็นละครโทรทัศน์ทางช่อง 5 เมื่อปี 2539 ออกอากาศทุกวันพุธ–พฤหัสบดี เวลา 18:45 น. (เวลามาตรฐานไทย) กำกับโดย จารึก สงวนพงษ์ บทโทรทัศน์โดย อัครกิตติ นำแสดงโดย ยุรนันท์ ภมรมนตรี แสดงเป็น เจ้าสิงหทัย วรการ/นรสิงห์, ชลิตา เฟื่องอารมย์ แสดงเป็น ศุภธิดา/ปดิวรัดา, วรุฒ วรธรรม แสดงเป็น ชิตนนท์ และพาเมล่า เบาว์เด้น แสดงเป็น วิภาวี มีจำนวนทั้งสิ้น 12 ตอน

**นักแสดง**
นักแสดงหลัก
*ยุรนันท์ ภมรมนตรี..เจ้าสิงหทัย วรการ (นักธุรกิจชาวเนปาล) / นรสิงห์ 
*ชลิตา เฟื่องอารมย์..ศุภธิดา อำไพพจน์ (ดา) (ปัจจุบัน) / ปดิวรดา (อดีต) 
*วรุฒ วรธรรม..ชิตนนท์ (นน) (แฟนศุภธิดา) 
*พาเมล่า เบาว์เด้น..วิภาวี (วิ) (น้องสาวอาจารย์วิทิต/เพื่อนสมัยเด็กปดิวรดา)
นักแสดงสมทบ
*ธนายง ว่องตระกูล..สารวัตรคมกฤษณ์ (กฤษณ์) (เพื่อนชิตนนท์/สารวัตรกองปราบปราม) 
*รุจน์ รณภพ..ศ.ศรินทร์ อำไพพจน์ (พ่อศุภธิดา/อดีตอาจารย์มหาวิทยาลัย)
*กษาปณ์ จำปาดิบ..อาจารย์วิทิต (ทิต) (กองโบราณคดี อาจารย์มหาวิทยาลัย) 
*สุธิตา เกตานนท์..นงนุช (นุช) (เพื่อนสมัยมัธยมวิภาวี/บรรณาธิการหนังสือพิมพ์)
*ดนัย ศรีภิญโญ..อากรณ์ (กร) (เพื่อนชิตนนท์/ผู้อำนวยการสร้างภาพยนตร์)
*ไปรมา รัชตะ..นังเล็ก (คนรับใช้บ้านศ.ศรินทร์)
*วุฒิ คงคาเขตร..ลุงศร (คนรับใช้บ้านศ.ศรินทร์)
*อัญชลี ไชยศิริ..ป้าอิ่ม (คนรับใช้บ้านศ.ศรินทร์) 
*ปิแอร์ เดอลาลองด์..ดร.ไมเคิล แอนดูว์ (เพื่อนจอห์นนี่)  
*เอทัต สุขโต..ชเวง (นักศึกษา/ลูกศิษย์อาจารย์วิทิต)
*หมี หมัดแม่น..ปางเฮือน (เฮือน) (พ่อนายหารและคำหอม) 
*นราธิป ศรทัตต์..หาร (พี่ชายคำหอม) 
*ม น..น (แม่คำหอม)
*ม น..คำหอม () 
นักแสดงรับเชิญ
*ลุคส์ ล็อกแมน..จอห์นนี่ แทรี่ซัน (จอห์น) (เพื่อนดร.ไมเคิล) (1,3,)   
*ผศ.ดร.ชยุต ภวภานันท์กุล..แ (น)
*กรวิชญ์ เดชาติวงศ์ ณ อยุธยา..นายข้าว (ลูกหาบ) (1)

**อ้างอิง**
หมวดหมู่:นวนิยาย
หมวดหมู่:ละครโทรทัศน์ไทย 
หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ไทยในคริสต์ทศวรรษ 1990
โอปคลับเบก

โอปคลับเบก (Opglabbeek) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 10,000 คน เมืองที่อยู่รอบ ได้แก่ เฮาต์ฮาเลิน-แฮ็ลค์เตอเรินในทางตะวันตก, เมวเวิน-เครยโตรเดอในทางเหนือ, มาไซก์ทางตะวันออก, อัส และเคงก์ทางใต้ และอยู่ห่างจากฮัสเซิลต์ซึ่งเป็นเมืองหลวงจังหวัดประมาณ 25 กิโลเมตร เขตอุตสาหกรรมของโอปคลับเบกเป็นหนึ่งในเขตอุตสาหกรรมที่ใหญ่ที่สุดในมณฑลลิมเบิร์ก ซึ่งเป็นผลจากการขยายตัวทางเขตอุตสาหกรรมของเคงก์

**แหล่งข้อมูลอื่น**
  เว็บไซต์อย่างเป็นทางการของโอปคลับเบก 
หมวดหมู่:เมืองในจังหวัดลิมบืร์ค (ประเทศเบลเยียม)
ศรีจิตรา

ศรีจิตรา อาจหมายถึง- ศรีจิตรา - นามปากกาของจินตนา ภักดีชายแดน- ศาสตราจารย์แพทย์หญิงท่านผู้หญิงศรีจิตรา บุนนาค - แพทย์หลวง- โรงเรียนศรีจิตรา - อำเภอลำลูกกา จังหวัดปทุมธานี
สกุลซิสทูรา

สกุลซิสทูรา (Schistura) เป็นสกุลของปลาน้ำจืดขนาดเล็ก ในวงศ์ปลาค้อ (Balitoridae) ใช้ชื่อสกุลว่า Schistura (/ซิส-ทู-รา/)
เดิมทีปลาในสกุลนี้เคยอยู่รวมอยู่ในสกุล Nemacheilus เป็นปลาที่มีเกล็ดเล็กละเอียด มองด้วยตาเปล่าไม่เห็นต้องใช้แว่นขยาย ครีบหลังมีก้านครีบแขนง 8 ก้าน มีหนวด 3 คู่ ที่จะงอยปาก 2 คู่ และมุมปาก 1 คู่ มีลำตัวยาวและแบนข้าง หัวกลมมน จะงอยปากสั้นทู่ ปากเล็กอยู่ใต้จะงอยปาก ริมฝีปากล่างมีเอ็นคั่นตรงกลาง รูก้นอยู่ใกล้ครีบก้นมากกว่าครีบท้อง ตามีขนาดเล็ก ลำตัวมีลายเป็นปล้อง ๆ สีดำหรือสีน้ำตาล พื้นลำตัวมักมีสีเขียวหรือสีน้ำตาล
มีความยาวโดยเฉลี่ยประมาณ 12 เซนติเมตร มีพฤติกรรมอาศัยอยู่ในแหล่งน้ำลำธารที่น้ำมีอุณหภูมิค่อนข้างเย็นประมาณ 18-26 องศาเซลเซียส เช่น น้ำตกบนภูเขาหรือป่าดิบชื้น หากินในเวลากลางคืน มีพฤติกรรมอยู่รวมเป็นฝูง หากินอาหารจำพวก แมลงน้ำและแทะเล็มตะไคร่น้ำ ปัจจุบันพบแล้วราว 200 ชนิด แต่จำนวนนี้ก็ยังไม่นิ่ง ด้วยการค้นพบใหม่ขึ้นเรื่อย ๆ ทุกปี กระจายพันธุ์ตั้งแต่อินเดียจนถึงเวียดนาม, ตอนใต้ของเทือกเขาหิมาลัย จนถึงมาเลเซียภาคตะวันตก เช่น รัฐปะลิส พบในประเทศไทยราว 30 ชนิด ปัจจุบันสามารถเพาะขยายพันธุ์ได้แล้วด้วยวิธีเลียนแบบธรรมชาติ และนิยมเลี้ยงเป็นปลาสวยงาม

**อ้างอิง**

**แหล่งข้อมูลอื่น**
 จาก Fishbase.org
หมวดหมู่:วงศ์ปลาค้อ
หมวดหมู่:สกุลซิสทูรา
ศาสนาคริสต์ตะวันตก

ศาสนาคริสต์ตะวันตกหมายถึงกลุ่มคริสตจักรโรมันคาทอลิก คริสตจักรแองกลิคัน และคริสตจักรฝ่ายโปรเตสแตนต์ที่มีคุณสมบัติร่วมกันย้อนได้ถึงสมัยกลาง คำนี้ใช้เพื่อเปรียบเทียบให้เห็นความแตกต่างกับศาสนาคริสต์ตะวันออก
ศาสนาคริสต์ตะวันตกส่วนใหญ่แล้วพบได้ในทวีปยุโรปตะวันตก สแกนดิเนเวีย ยุโรปกลาง ยุโรปใต้ บางส่วนของยุโรปตะวันออก แอฟริกาเหนือ อเมริกาเหนือ อเมริกาใต้ และออสเตรเลีย รวมเป็น 90% ของประชาคมชาวคริสต์ทั่วโลก คริสตจักรโรมันคาทอลิกเองมีผู้นับถือมากกว่าครึ่งหนึ่ง


**ประวัติ**
ถึงแม้ว่าในอดีตมีการขัดแย้งกันอย่างรุนแรงระหว่างคาทอลิกกับโปรเตสแตนต์ แต่ล้วนมีรากเหง้ามาจากกลุ่มประเทศที่ใช้ภาษาละติน มีศูนย์กลางอยู่ที่กรุงโรม ซึ่งตรงข้ามกับฝากตะวันออกที่ใช้ภาษากรีก มีศูนย์กลางอยู่ที่คอนสแตนติโนเปิล ความแตกต่างทางวัฒนธรรม ความเชื่อ และการแข่งขันทางการเมืองนี้เองที่ทำให้เกิดศาสนเภทตะวันออก-ตะวันตก (East-West Schism) ขึ้น จนถึงทุกวันนี้

**ลักษณะของศาสนาคริสต์ตะวันตก**
 เชื่อในบาปกำเนิดที่ว่าบาปที่อาดัมได้ทำนั้นส่งผลกระทบต่อมนุษย์ทุกคน คาดว่ามาจากแนวความคิดของนักบุญออกัสตินแห่งฮิปโป- มีปฏิทินทางศาสนาที่แตกต่างกัน ทั้งวันคริสต์มาสและวันอีสเตอร์  เช่น ขณะที่วันที่ 25 ธันวาคมของฝั่งตะวันตกเป็นวันคริสต์มาส ฝั่งตะวันออกบางกลุ่มใช้วันที่ 7 มกราคมแทน- เชื่อว่าพระวิญญาณบริสุทธิ์ทรงเนื่องมาจากพระบิดาและพระบุตร (ขณะที่ฝั่งตะวันออกเชื่อว่ามาจากพระบิดาองค์เดียว)

**ดูเพิ่ม**
 นิกายในศาสนาคริสต์

**อ้างอิง**

**แหล่งข้อมูลอื่น**
  ศาสนาคริสต์ตะวันตกในทรรศนะของออร์โธดอกซ์ Orthodox Christian Information Center
หมวดหมู่:นิกายในศาสนาคริสต์
หมวดหมู่:คำศัพท์ศาสนาคริสต์
ศาสนาคริสต์ตะวันออก

ศาสนาคริสต์ตะวันออก เป็นกลุ่มคริสตจักรที่พัฒนาในคาบสมุทรบอลข่าน ยุโรปตะวันออก เอเชียไมเนอร์ และตะวันออกกลาง ซึ่งนิยมใช้เพื่อเปรียบเทียบกับศาสนาคริสต์ตะวันตกที่มีพัฒนาการในทวีปยุโรปตะวันตก การแยกระหว่างตะวันตก-ตะวันออกนี้มีมาตั้งแต่การแตกจักรวรรดิโรมันเป็นจักรวรรดิไบแซนไทน์และจักรวรรดิโรมันตะวันตก ในบางครั้งก็นิยมเรียกคริสตจักรเหล่านี้ว่า "ออร์โธด็อกซ์"
กลุ่มคริสตจักรที่อยู่ในจำพวกนี้ ได้แก่- คริสตจักรอีสเทิร์นออร์ทอดอกซ์- คริสตจักรออเรียนทัลออร์ทอดอกซ์- คริสตจักรอัสซีเรียนตะวันออก- คริสตจักรคาทอลิกตะวันออก

**อ้างอิง**
  Eastern Christianity University of Cumbria
หมวดหมู่:นิกายในศาสนาคริสต์
ในพระนามของพระบิดา พระบุตร และพระวิญญาณบริสุทธิ์

การกล่าวเป็นภาษาละติน
การกล่าวถึงพระตรีเอกภาพ (Trinitarian formula) ว่า "ในพระนามของพระบิดา พระบุตร และพระวิญญาณบริสุทธิ์" (ศัพท์โปรเตสแตนต์) หรือ "เดชะพระนามพระบิดา พระบุตร และพระจิต" (ศัพท์โรมันคาทอลิก) (In the name of the Father, and of the Son, and of the Holy Spirit; in nomine Patris, et Filii, et Spiritus Sancti; εἰς τὸ ὄνομα τοῦ Πατρὸς καὶ τοῦ Υἱοῦ καὶ τοῦ Ἁγίου Πνεύματος) มีที่มาจากพระวรสารนักบุญมัทธิว ความว่า "เพราะ‍ฉะนั้น ท่าน‍ทั้ง‍หลาย​จง​ออก​ไป​และ​นำ​ชน​ทุก​ชาติ​มา​เป็น​สาวก​ของ​เรา จง​บัพ‌ติศ‌มา​พวก‍เขา​ใน​พระ‍นาม​ของ​พระ‍บิดา พระ‍บุตร และ​พระ‍วิญ‌ญาณ‍บริ‌สุทธิ์" (มัทธิว 28:19)
คริสต์ศาสนิกชนกล่าวคำนี้ในโอกาส เช่น การอธิษฐาน ในการประกอบพิธีศักดิ์สิทธิ์ เช่น พิธีบัพติศมา และการทำเครื่องหมายกางเขน
หลังจากคริสต์ศตวรรษที่ 20 เป็นต้นมา ได้มีความพยายามที่จะเปลี่ยนบทนี้เนื่องจากคิดว่าเป็นการยกย่องเพศชายแต่ฝ่ายเดียว ทั้งที่จริง ๆ แล้วพระเจ้าทรงไม่มีเพศ บางกลุ่มเลือกที่จะใช้ "ในนามพระผู้สร้าง พระผู้ไถ่ และพระผู้ทำให้บริสุทธิ์" ทั้งนี้คริสตจักรโรมันคาทอลิกและคริสตจักรตะวันออกบางแห่งถือว่าเป็นการไม่ถูกต้อง
ในอดีตคริสต์ศาสนิกชนนิกายโรมันคาทอลิกในไทยเคยใช้คำกล่าวว่า "เดชะพระนามะพ่อและนามะลูก แลพระพุทธชัย อาแมน" และถูกแก้ใหม่โดยพระคุณเจ้าฌ็อง-บาติสต์ ปาลกัว ดังที่ปรากฏในปัจจุบัน 

**อ้างอิง**

**ดูเพิ่ม**
 ตรีเอกภาพ- พระบิดา- พระบุตร- พระวิญญาณบริสุทธิ์- พิธีบัพติศมา- การทำเครื่องหมายกางเขน หรือสำคัญมหากางเขน
หมวดหมู่:ตรีเอกภาพ 
หมวดหมู่:พิธีกรรมในศาสนาคริสต์
หมวดหมู่:คำศัพท์ศาสนาคริสต์
แม่แบบ:เหตุการณ์ปัจจุบัน/2554 เมษายน 11

* เกิดเหตุระเบิดที่สถานีคต์ยาเบอร์สคายาในมินสค์ ทำให้มีผู้เสียชีวิตอย่างน้อย 11 คน และอีกหลายสิบคนได้รับบาดเจ็บ  (RT)  (Reuters via Yahoo News)
}
วิสัญญีแพทย์

วิสัญญีแพทย์ (langx|en|anaesthetist (สะกดแบบภาษาอังกฤษแบบสหราชอาณาจักร) หรือ anesthesiologist (สะกดแบบภาษาอังกฤษแบบอเมริกัน)) คือแพทย์ผู้เชี่ยวชาญการให้ยาชาและยาสลบ โดยมักทำงานร่วมกับแพทย์ผ่าตัดเพื่อระงับความรู้สึกเจ็บปวดของคนไข้ก่อนทำการผ่าตัดเพียงชั่วคราว ผู้ที่จะเป็นวิสัญญีแพทย์ได้ต้องจบการศึกษาแพทยศาสตร์บัณฑิตก่อน แล้วจึงจะมาต่อเฉพาะทาง สาขาวิสัญญีวิทยา ใช้เวลาศึกษาประมาณ 3 ปี ส่วนพยาบาลก็สามารถเรียนรู้ฝึกทักษะเกี่ยวกับวิสัญญีวิทยาได้ โดยการฝึกเป็นวิสัญญีวิทยา ใช้เวลาในการศึกษาประมาณ 1 ปี และทำงานภายใต้การควบคุมดูแลของวิสัญญีแพทย์
หมวดหมู่:วิสัญญีวิทยา
หมวดหมู่:แพทย์เฉพาะทาง
หมวดหมู่:การแพทย์เฉพาะทาง
กิตติพงษ์ จารุธาณินทร์

กิตติพงษ์ จารุธาณินทร์ เป็นนักสำรวจ นักกฎหมาย และนักเลี้ยงปลาสวยงามที่มีชื่อเสียงชาวไทย เกิดที่อำเภอดุสิต กรุงเทพมหานคร เมื่อปี พ.ศ. 2501 จบการศึกษาจากโรงเรียนปานะพันธุ์วิทยา และคณะนิติศาสตร์ มหาวิทยาลัยรามคำแหง 
เริ่มเข้าสู่แวดวงปลาและสัตว์น้ำจากการเป็นผู้แนะนำให้บ่อตกปลาต่าง ๆ หาปลาชนิดใหม่ ๆ มาลงเพื่อเพิ่มความน่าสนใจให้แก่ผู้ตก อาทิ ปลาตะพัด (Scleropages formosus), ปลากระโห้ (Catlocarpio siamensis) เป็นต้น และเขียนบทความลงนิตยสารตกปลาและเดินป่าฉบับต่างๆ จากนั้นได้ลงพื้นที่สำรวจปลาน้ำจืดและสัตว์น้ำของไทยอย่างจริง ๆ จัง ๆ เมื่อปี พ.ศ. 2528 โดยเริ่มจากใต้สะพานพระราม 6 นอกจากนี้แล้ว ยังลงพื้นที่สำรวจแหล่งน้ำต่าง ๆ ทั่วประเทศกับทางคณะ เป็นประจำ ราวปีละ 3-4 ครั้ง เช่น ลุ่มแม่น้ำสาละวิน และป่าพรุทางภาคใต้ เป็นต้น
กิตติพงษ์ จารุธาณินทร์ ทำงานร่วมกับนักมีนวิทยาหลายคน และได้ค้นพบปลาชนิดใหม่ ๆ ของโลกหลายชนิดที่ได้ถูกตั้งชื่อชนิดเป็นนามสกุลของตัวเอง เช่น ปลากระเบนกิตติพงษ์ (Himantura kittipongi), ปลาค้อถ้ำจารุธาณินทร์ (Schistura jaruthanini) เป็นต้น นอกจากนี้แล้วยังเป็นผู้ที่ส่งตัวอย่างต้นแบบแรก (Holotype) ของปลากระเบนราหูเจ้าพระยา (H. chaophraya) ปลากระเบนน้ำจืดที่มีขนาดใหญ่ที่สุดในโลกให้แก่ ดร.ไทสัน โรเบิร์ตส์ แห่งสถาบันสมิธโซเนียนได้ศึกษาและอนุกรมวิธานออกมาเป็นชื่อวิทยาศาสตร์อย่างในปัจจุบัน และยังเป็นผู้ตั้งชื่อวิทยาศาสตร์ให้แก่ ตะพาบม่านลายพม่า (Chitra vandijki) ในปี ค.ศ. 2002 ในชื่อ Chitra burmanica ด้วย แต่ทว่าด้วยความล่าช้าของข้อมูลทางวิชาการ ทำให้ชื่อนี้ในที่สุดกลายเป็นเพียงชื่อพ้องไป
อีกทั้งยังเป็นนักเขียนรับเชิญและเป็นที่ปรึกษาให้กับนิตยสารปลาสวยงามหลายเล่มของไทยด้วย อาทิ Fish Zone, Aquarium Biz เป็นต้น และมีสถานะเป็นสมาชิกกิตติมศักดิ์ของสมาคมอนุรักษ์วาฬและโลมาโลก จากที่เป็นผู้ที่รับซื้อโลมาที่ชาวประมงจับได้มาพยาบาลและฟื้นฟูอาการบาดเจ็บต่างๆ จากการจับหายไปและสุขภาพแข็งแรงขึ้น

**อ้างอิง**

**แหล่งข้อมูลอื่น**
หมวดหมู่:นักสำรวจชาวไทย
หมวดหมู่:ทนายความชาวไทย
หมวดหมู่:นักมีนวิทยาชาวไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากกรุงเทพมหานคร‎‎
เดอะไชนาซินโดรม

เดอะไชนาซิมโดรม (The China Syndrome) เป็นภาพยนตร์อเมริกันที่ออกฉายในปี พ.ศ. 2522 กำกับโดยเจมส์ บริดจ์  นำแสดงโดยเจน ฟอนดา แจ็ก เลมมอน และไมเคิล ดักลาส เป็นเรื่องราวเกี่ยวกับนักข่าวหญิงกับช่างภาพ ที่พบการเกิดอุบัติเหตุร้ายแรงของเครื่องปฏิกรณ์นิวเคลียร์ของโรงไฟฟ้า และพบว่าเจ้าหน้าที่รัฐได้พยายามปกปิดข่าวนี้ต่อสาธารณชน
ภาพยนตร์ออกฉายครั้งแรกเมื่อวันที่ 16 มีนาคม พ.ศ. 2522 หลังจากนั้นเพียง 12 วัน ได้เกิดอุบัติเหตุนิวเคลียร์ทรีไมล์ไอส์แลนด์ เกิดแกนปฏิกรณ์นิวเคลียร์หลอมละลายบางส่วนที่ดาวฟินเคาน์ตี ใกล้เมืองแฮริสเบิร์ก เมืองหลวงของรัฐเพนซิลเวเนีย มีผู้กล่าวว่าอุบัติเหตุที่เกิดขึ้นจริง ทำให้ยอดขายภาพยนตร์เรื่องนี้ดีขึ้น  
ภาพยนตร์เรื่องนี้ได้รับการเสนอชื่อเข้าชิงรางวัลออสการ์ 4 สาขา จากนักแสดงนำชาย (เลมมอน), นักแสดงนำหญิง (ฟอนดา), ฉาก และบทภาพยนตร์ยอดเยี่ยม  นอกจากนี้ยังได้รับการเสนอชื่อเข้าชิงรางวัลปาล์มทองคำ ส่วนเลมมอนได้รับรางวัลกรังปรีซ์ สาขานักแสดงนำชายยอดเยี่ยม ในเทศกาลภาพยนตร์เมืองคานส์ ประจำปี 1979  บทภาพยนตร์ได้รับรางวัลสมาคมนักเขียนบทภาพยนตร์และโทรทัศน์ (Writers Guild of America Awards) ประจำปี 1980
ชื่อภาพยนตร์ มาจากสำนวนเปรียบเทียบว่า ความรุนแรงของการเกิดอุบัติเหตุทำให้สารกัมมันตรังสีหลอมละลายผิวโลก และทะลุแกนโลกไปจนถึงประเทศจีน  ซึ่งเป็นการเปรียบเทียบที่เกินจริง และเป็นไปไม่ได้ทางวิทยาศาสตร์ 

**อ้างอิง**

**แหล่งข้อมูลอื่น**
 The China Syndrome
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2522
หมวดหมู่:ภาพยนตร์ระทึกขวัญ
หมวดหมู่:ภาพยนตร์เกี่ยวกับภัยพิบัติ
หมวดหมู่:ภาพยนตร์ที่มีฉากในรัฐแคลิฟอร์เนีย
ธาราวี

ไฟล์:Principaux Bidonvilles.png|ธาราวีเมื่อเปรียบเทียบกับสลัมขนาดใหญ่แห่งอื่นของโลก แผนที่โดยไมก์ เดวิส|thumb|right
ธาราวี (Dharavi) เป็นท้องถิ่นหนึ่งในมุมไบ, รัฐมหาราษฏระ, ประเทศอินเดีย, และถือว่าเป็นหนึ่งในสลัมที่ใหญ่ที่สุดในทวีปเอเชีย ธาราวีมีพื้นที่มากกว่า sqmi acre ด้วยประชากรประมาณ 1,000,000 ล้านคนและความหนาแน่นประชากรที่สูงกว่า prec=0 ทำให้ธาราวีเป็นหนึ่งในพื้นที่ที่แออัดมากที่สุดในโลกแห่งหนึ่ง
สลัมธาราวีตั้งขึ้นในปี 1884 ในยุคอาณานิคมอังกฤษ และได้เติบโตขึ้นเรื่อย ๆ จากการไล่ที่ดินของโรงงานและประชากรจากเมืองฝั่งแหลมซึ่งเป็นศูนย์กลางเมืองในขณะนั้น ภายใต้รัฐบาลอาณานิคม ประกอบกับการอพยพเข้ามาของชาวอินเดียยากจนและจากชนบทเข้ามาสู่มุมไบ จนถึงปัจจุบัน ธาราวีถือเป็นย่านที่มีความหลากหลายสูงมากทั้งทางชาติพันธุ์และทางความเชื่อ

**อ้างอิง**

**แหล่งข้อมูลอื่น**
  "Life in a Slum" - BBC News
หมวดหมู่:ย่านในมุมไบ
หมวดหมู่:สลัม
แม่แบบ:เหตุการณ์ปัจจุบัน/2554 เมษายน 12

* รัฐบาลญี่ปุ่นประกาศเพิ่มระดับวิกฤตการณ์ของอุบัติเหตุนิวเคลียร์ฟุกุชิมะไดอิชิเป็นระดับ 7 ซึ่งเป็นระดับสูงสุดตามระดับสากล ซึ่งเทียบเท่ากับภัยพิบัติเชียร์โนบีล  (NHK),  (Reuters)- ไมโครซอฟท์เปิดตัวอินเทอร์เน็ตเอกซ์พลอเรอร์ 10 ในงานสัมมนาประจำปีของไมโครซอฟท์ (MIX) โดยเปิดให้ผู้ใช้สามารถทดลองดาวน์โหลดใช้ได้  (เอ็มเอสดีเอ็น)
}
เปร์ (ประเทศเบลเยียม)

เปร์ (Peer) เป็นเมืองและเทศบาลในมณฑลลิมเบิร์กของประเทศเบลเยียม มีประชากรประมาณ 16,000 คน

**การแบ่งเขตการปกครอง**
จากการควบรวมเขตย่อยทำให้เปร์แบ่งเป็นตัวเมืองเปร์และอีก 3 เขต ได้แก่ โครเตอ-โบรเคิล, ไกลเนอ-โบรเคิล และไวค์มาล โดยในปี ค.ศ. 1971 ได้มีการเพิ่มไกลเนอ-โบรเคิลเป็นส่วนหนึ่งของเปร์ และในปี ค.ศ. 1977 ได้มีการควบรวมเขตย่อยที่เหลือเข้ามาเป็นส่วนหนึ่งของเปร์ เออร์เปโกมเป็นหมู่บ้านในชนบทของเขตย่อยโครเตอ-โบรเคิล ส่วนเขตย่อยเปร์ประกอบด้วยตัวเมืองเปร์และอีก 2 หมู่บ้าน คือ ลินเดอและเวาแบร์ค

**แหล่งข้อมูลอื่น**
  เว็บไซต์อย่างเป็นทางการของเปร์ 
เปร์
โซปแลนด์

เขตโยะชิวะระ ในโตเกียว ที่มีสถานบริการประเภทโซปแลนด์เป็นจำนวนมาก
โซปแลนด์ (sōpurando) เป็นสถานที่ที่ให้บริการการค้าประเวณีประเภทหนึ่งในประเทศญี่ปุ่น รูปแบบธุรกิจของโซปแลนด์เป็นธุรกิจที่ให้บริการอาบน้ำพร้อมพนักงานอาบน้ำคล้ายกับธุรกิจอาบอบนวดในประเทศไทย แต่ทว่าในโซปแลนด์พนักงานอาบน้ำจะมีการขายประเวณีร่วมอยู่ด้วยเสมอ โซปแลนด์สามารถพบได้บริเวณศูนย์กลางเมืองใหญ่เช่นใน ซุซุกิโนะในซัปโปะโระ หรืออย่างคะบุกิโจและโยะชิวะระในโตเกียว ราคาของโซปแลนด์จะหลากหลายขึ้นอยู่กับ สถานที่ เวลาของวัน และระยะเวลาในการทำกิจกรรม
ในประเทศญี่ปุ่นมีโซปแลนด์บางแห่งที่ให้บริการเพศหญิง โดยที่ผู้ให้บริการเป็นผู้ชาย 

**ต้นกำเนิด**
แนวคิดของโซปแลนด์เริ่มต้นพัฒนาจากที่ประเทศญี่ปุ่นกำหนดให้การค้าประเวณีเป็นเรื่องผิดกฎหมาย ธุรกิจการค้าประเวณีหลายแห่งได้เปลี่ยนรูปแบบธุรกิจเป็นการให้บริการอาบน้ำแทนที่ โดยให้ผู้หญิงมาอาบน้ำให้ผู้ชายซึ่งไม่ถือว่าผิดกฎหมายแต่อย่างใด ในช่วงเริ่มต้นธุรกิจลักษณะโซปแลนด์ใช้ชื่อว่า "โทะรุโกะบุโระ" ซึ่งหมายถึงการอาบน้ำแบบตุรกี และต่อมาได้มีการประกวดการตั้งชื่อในระดับประเทศ และธุรกิจประเภทนี้ได้กลายมาเป็นชื่อ "โซปแลนด์"

**อ้างอิง**

**หนังสืออ่านเพิ่มเติม**
 Bornoff, Nicholas. Pink Samurai: Love, Marriage, and Sex in Contemporary Japan. New York: Pocket Books, 1991. ISBN 0671742655.- Constantine, Peter. Japan's Sex Trade: A Journey Through Japan's Erotic Subcultures. Tokyo: Yenbooks, 1993. ISBN 4900737003.- Talmadge, Eric. Getting Wet: Adventures in the Japanese Bath. Tokyo: Kodansha International, 2006. Chapter 9: "Dirty Waters", p. 180–198. ISBN 9784770030207.

**ดูเพิ่ม**
 อาบอบนวด
หมวดหมู่:การค้าประเวณีในประเทศญี่ปุ่น
หมวดหมู่:อุตสาหกรรมทางเพศ
เคอร์รี วอน เอริช

เคอร์รี จีน แอ็ดกิสสัน (Kerry Gene Adkisson) หรือที่รู้จักกันดีบนสังเวียนมวยปล้ำ เดอะ เท็กซัส ทอร์นาโด (Kerry Von Erich) เกิดวันที่ 16 มิถุนายน ค.ศ. 1960 บ้านเกิดของเขาอยู่ที่ Niagara Falls, New York เป็นนักมวยปล้ำอาชีพชาวอเมริกัน ของ WWF และเป็นนักมวยปล้ำในตระกูลวอน เอริช เป็นอดีตแชมป์อินเตอร์คอนติเนนทัล และแชมป์โลกเฮฟวี่เวท NWA ปัจจุบันได้เสียชีวิตลงแล้วด้วยวัย 33 ปี เมื่อวันที่ 18 กุมภาพันธ์ ค.ศ. 1993 ที่ Denton, Texas และได้เข้าสู่หอเกียรติยศของ WWE ประจำปี 2009

**แชมป์และรางวัล**
NWA Big Time Wrestling / World Class Championship Wrestling / World Class Wrestling Association
**NWA American Heavyweight Championship (5 times)
**NWA American Tag Team Championship (6 times) – with Bruiser Brody (3), Kevin Von Erich (2), and Al Madril (1)
**NWA Texas Heavyweight Championship (3 times)
**NWA Texas Tag Team Championship (3 times) – with Bruiser Brody (1), Skip Young (1), and Tiger Conway, Jr. (1)
**NWA World Heavyweight Championship (1 time)
**NWA World Six-Man Tag Team Championship (Texas version) (6 times) – with David and Kevin Von Erich (2), Kevin and Mike Von Erich (3), Kevin Von Erich and Brian Adias (1), Lance and Kevin Von Erich (1), Kevin Von Erich and Michael Hayes (1)
**NWA World Tag Team Championship (Texas version) (3 times) – with Al Madril (1) and Terry Orndorff (2)
**WCWA World Heavyweight Championship (4 times)
**WCWA World Six-Man Tag Team Championship (2 times) – with Kevin Von Erich and Lance Von Erich (1), Kevin Von Erich and Michael Hayes (1)
**WCWA World Tag Team Championship (4 times) – with Kevin Von Erich (3) and Jeff Jarrett (1)
*Pro Wrestling Illustrated
**PWI Match of the Year (1984) vs. Ric Flair at Parade of Champions 1 on May 6
**PWI Most Popular Wrestler of the Year (1984)
**PWI ranked him #40 of the top 500 singles wrestlers in the PWI 500 in 1991
**PWI ranked him #24 of the top 500 singles wrestlers of the "PWI Years" in 2003
**PWI ranked him #23 of the top 100 tag teams of the "PWI Years" with David, Mike, and Kevin Von Erich in 2003
*St. Louis Wrestling Club
**NWA Missouri Heavyweight Championship (1 time)
*Texas Wrestling Federation
**TWF Texas Heavyweight Championship (1 time)
*United States Wrestling Federation
**USWF Texas Heavyweight Championship (1 time)
*World Wide Wrestling Alliance
*WWWA Heavyweight Championship (1 time)
*World Wrestling Federation / World Wrestling Entertainment
**WWF Intercontinental Championship (1 time)
**WWE Hall of Fame (Class of 2009)
*Wrestling Observer Newsletter awards
**Match of the Year (1984) with Kevin and Mike Von Erich vs. the Fabulous Freebirds (Buddy Roberts, Michael Hayes, and Terry Gordy) in an Anything Goes match on July 4

**อ้างอิง**

**แหล่งข้อมูลอื่น**
1735- World Class Memories- "Wrestling Museum": The Von Erich Family date=2009-02-24 
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพจากรัฐเท็กซัส‎
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
หมวดหมู่:ตระกูลวอนเอริช
หมวดหมู่:คนที่ถูกตัดแขนหรือขาชาวอเมริกัน
มอริส ก็อตลา

มอริส ก็อตลา (Maurice Kottelat) เป็นนักมีนวิทยาชาวสวิส เกิดวันที่ 16 กรกฎาคม ค.ศ. 1957 ที่เมืองเดอเลมง ประเทศสวิตเซอร์แลนด์ เคยเป็นประธานสมาคมมีนวิทยาแห่งทวีปยุโรป
ก็อตลาจบการศึกษาจากมหาวิทยาลัยเนอชาแตลในปี ค.ศ. 1987 ในปี ค.ศ. 1980 ได้เดินทางเข้าสู่ประเทศไทยเพื่อศึกษาภาคสนามปลาน้ำจืดของภูมิภาคเอเชียตะวันออกเฉียงใต้ โดยศึกษาร่วมกับนักมีนวิทยาหลายชาติในภูมิภาคนี้ อาทิ ชวลิต วิทยานนท์ นักมีนวิทยาชาวไทย, ตาน ฮอก ฮุย นักชีววิทยาชาวสิงคโปร์ มีผลงานมากมาย เช่น การเปลี่ยนชื่อสกุลในวงศ์ปลาหมู (Cobitidae) จากสกุล Botia เป็น Chromobotia และ Yasuhikotakia; การอนุกรมวิธานปลาค้อถ้ำพระวังแดง (Schistura spiesi), ปลาพลวงถ้ำ (Neolissochilus subterraneus), ปลาเสือตอลายใหญ่ (Datnioides pulcher) เป็นต้น
ที่เกาะสุมาตรา ก็อตลาได้ค้นพบปลาสกุล Paedocypris ซึ่งถือได้ว่าเป็นปลาที่มีขนาดเล็กที่สุดในโลกด้วย ปัจจุบันได้พำนักอยู่ที่ประเทศสิงคโปร์ โดยมีปลาที่ได้รับการบรรยายทางวิทยาศาสตร์ไปแล้วกว่า 440 ชนิด
ในวันที่ 4 พฤศจิกายน ค.ศ. 2006 ก็อตลาได้รับปริญญากิตติมศักดิ์เนื่องในการฉลองของมหาวิทยาลัยเนอชาแตล

**อ้างอิง**

**แหล่งข้อมูลอื่น**
หมวดหมู่:นักมีนวิทยาชาวสวิส
หมวดหมู่:บุคคลจากเดอเลมง
หมวดหมู่:นักมีนวิทยาแบ่งตามสัญชาติ

หมวดหมู่:นักมีนวิทยา
หมวดหมู่:หมวดหมู่แบ่งตามสัญชาติ
หมวดหมู่:นักสัตววิทยาแบ่งตามสัญชาติ
หมวดหมู่:นักมีนวิทยาชาวไทย

หมวดหมู่:นักมีนวิทยาแบ่งตามสัญชาติ
หมวดหมู่:นักวิทยาศาสตร์ชาวไทย
หมวดหมู่:นักสัตววิทยาชาวไทย‎
ยีน (แก้ความกำกวม)

ยีน อาจหมายถึง- ยีน (gene) ในทางชีววิทยา- ยิน (gin) เหล้าชนิดหนึ่งมีสีขาว- ยีนส์ (jeans) กางเกงชนิดหนึ่ง- ญิน ผีแขก

**ดูเพิ่ม**
 จีน (แก้ความกำกวม)
ศาสนาจารย์

ศาสนาจารย์ (ordained minister; minister) เขียนย่อว่า ศจ. เป็นศาสนศักดิ์ในคริสตจักร พบได้ในทุกนิกาย แต่แต่ละนิกายจะกำหนดคุณสมบัติ สิทธิ และหน้าที่ของศาสนาจารย์แตกต่างกันไป

**นิกายโปรเตสแตนต์**
ในนิกายโปรเตสแตนต์ ศาสนาจารย์เป็นตำแหน่งตลอดชีพ ที่มอบให้แก่บุคลากรไม่ว่าเพศชายหรือหญิงที่ทำงานอุทิศตนรับใช้พระเจ้าผ่านคริสตจักรและชุมชน จบการศึกษาทางด้านเทววิทยาศาสนาคริสต์ ผ่านพิธีสถาปนา (ordination) ตามที่คริสตจักรกำหนด มีสิทธิ ตำแหน่ง หน้าที่ตามที่ธรรมนูญของคริสตจักรกำหนดไว้ ผู้ที่ได้รับสถาปนาเป็นศาสนาจารย์จะใช้คำนำหน้านามว่า ศาสนาจารย์ (ในภาษาอังกฤษใช้คำว่า reverend ซึ่งบางครั้งแปลเป็นภาษาไทยว่าสาธุคุณ) 
โดยปกติ ศาสนาจารย์มีหน้าที่ดังนี้ 
*1.  เป็นผู้สอนพระวจนะของพระเจ้า และปฏิบัติพันธกิจที่ได้รับจากพระเจ้า
*2.  เป็นนักเทศน์ที่สำแดงถึงน้ำพระทัยของพระเจ้าเพื่อเพิ่มพูนความเชื่อ ความรู้ของคริสเตียน และคนทั่วไป
*3. เป็นผู้เผยแพร่ และสนับสนุนคริสเตียนให้ประกาศพระกิตติคุณเพื่อให้เกิดการเพิ่มพูนสมาชิก
*4. เป็นผู้ประกอบศาสนพิธี
*5. เป็นผู้ฟูมฟัก คริสเตียนให้เจริญขึ้นในด้านความเชื่อ
*6. เป็นผู้รับใช้พระเยซูคริสต์ และสนับสนุนให้คริสเตียนปฏิบัติพันธกิจของพระเจ้าทั้งในคริสตจักรและชุมชน
*7. เป็นผู้ดูและเอาใจใส่สมาชิกด้วยความรัก
*8. เป็นแบบอย่างที่ดีต่อมวลสมาชิกและคนทั่วไป
*9. ทำหน้าที่อื่น ๆ ตามที่คริสตจักรท้องถิ่น คริสตจักรภาค และสภาคริสตจักรในประเทศไทยมอบหมาย 

**นิกายโรมันคาทอลิก**
ในนิกายโรมันคาทอลิก เรียกศาสนาจารย์ว่าศาสนบริกร เพราะเป็นบริกรรับใช้พระเจ้าในศาสนพิธีต่างๆ ศาสนบริกรมีทั้งเพศชายและหญิง ศาสนบริกรชาย ได้แก่พันธบริกร บาทหลวง และมุขนายก รวมถึงนักพรต ไฟรอาร์ ภราดาฆราวาสทุกคน ส่วนศาสนศาสนบริกรหญิงคือนักพรตหญิงและภคินีหรือที่มักเรียกโดยทับศัพท์ว่า ซิสเตอร์ ศาสนบริกรชายที่ได้รับศีลอนุกรมมีอำนาจในการโปรดศีลศักดิ์สิทธิ์ได้แตกต่างกันตามที่คริสตจักรโรมันคาทอลิกกำหนดไว้

**ดูเพิ่ม**
 ดีกัน- บาทหลวง- มุขนายก

**อ้างอิง**
หมวดหมู่:นักบวชในศาสนาคริสต์
หมวดหมู่:บุคคลในศาสนาคริสต์
การถ่ายทอดลักษณะแบบผสม

Example of blending inheritance using the color of flowers to show how a species color variation would converge upon one color in relatively few generations if its offspring's color variations were truly bounded by the parent's colors.
แนวคิดว่าด้วยการถ่ายทอดลักษณะแบบผสม (blending inheritance) เป็นแนวคิดที่แพร่หลายในหมู่นักชีววิทยาจำนวนมากในคริสต์ศตวรรษที่ 19 ก่อนที่วิชาพันธุศาสตร์จะได้รับการพัฒนา มีลักษณะเป็นเพียงแนวคิดที่เชื่อกันทั่วไปมากกว่าจะเป็นทฤษฎีทางวิทยาศาสตร์ โดยเชื่อว่าลักษณะที่จะได้รับการถ่ายทอดมานั้นเกิดจากการสุ่มผสมระหว่างลักษณะสุดขั้วทั้งสองในรุ่นพ่อแม่ เช่นความสูงของคนคนหนึ่งที่มีพ่อแม่คนหนึ่งสูงคนหนึ่งเตี้ยจะอยู่ระหว่างความสูงของพ่อแม่เสมอ ดังนั้นจึงเป็นข้อจำกัดของแนวคิดนี้ เนื่องจากหากเป็นจริง ขอบเขตความสูงของคนในแต่ละรุ่นย่อมแคบลงเรื่อยๆ จนถึงรุ่นหนึ่งความสูงของแต่ละคนจะแทบไม่ต่างกัน สิ่งมีชีวิตทั้งหมดในสปีชีส์หนึ่งๆ จะมีลักษณะที่ขมวดรวมเข้าหาจนแทบจะเหมือนกัน ดังนั้นกล่าวได้ว่า "แนวคิดการถ่ายทอดลักษณะแบบผสมนั้นเข้าไม่ได้กับความเป็นจริงที่เห็นชัดแจ้ง ถ้าความแตกต่างจะค่อยๆ หายไปจริง แต่ละรุ่นที่ผ่านไปก็ควรจะมีลักษณะเหมือนกันมากกว่ารุ่นก่อน จนถึงตอนนี้คนทุกคนก็ควรจะมีหน้าตาเหมือนกันไม่ผิดเพี้ยนเหมือนโคลนกันมาไปแล้ว"
นอกจากนี้แนวคิดนี้ยังไม่สามารถอธิบายได้ว่าทำไมลักษณะบางอย่างที่ไม่พบมาหลายรุ่นกลับพบขึ้นมาได้ในรุ่นถัดมาโดยไม่เปลี่ยนแปลง เช่นการมีตาสีฟ้าและผมสีบลอนด์ ซึ่งอาจไม่พบเลยในครอบครัวหลายต่อหลายรุ่น จนมีพ่อแม่ที่มีผมและตาสีเข้มแต่งงานกันมีลูกผมบลอนด์ตาสีฟ้า ซึ่งไม่อาจเป็นไปได้หากถือตามแนวคิดการถ่ายทอดลักษณะแบบผสม

**อ้างอิง**
หมวดหมู่:พันธุศาสตร์คลาสสิก
หมวดหมู่:ประวัติพันธุศาสตร์
หมวดหมู่:พันธุศาสตร์
127 ชั่วโมง

"127 ชั่วโมง" (127 Hours) เป็นภาพยนตร์ชีวประวัติแนวผจญภัย สร้าง ร่วมเขียนบท และกำกับโดย แดนนี บอยล์ ภาพยนตร์นำแสดงโดยเจมส์ แฟรนโก ในบทนักปีนเขาที่ชื่อ อารอน รัลส์ตัน ที่พลัดตกลงไปติดในร่องเขาอยู่ลำพังในหุบเขา ในร็อบเบอร์สรูสต์ รัฐยูทาห์ เมื่อเดือนเมษายน ค.ศ. 2003
ภาพยนตร์ สร้างมาจากหนังสืออัตชีวประวัติของรัลส์ตัน เรื่อง Between a Rock and a Hard Place โดยเขียนบทโดยบอยล์และไซมอน โบฟอย และสร้างโดยคริสเตียน คอลสันและจอห์น สมิทสัน (ทั้งโบฟอยและคอลสัน ทำงานร่วมกับบอยล์ใน Slumdog Millionaire) ดนตรีบรรเลงประกอบด้วย เอ.อาร์. ราห์แมน ที่เคยทำงานร่วมกับบอยล์เช่นกันใน Slumdog Millionaire ภาพยนตร์ได้รับเสียงวิจารณ์ที่ดีและได้รับเสนอชื่อเข้าชิงรางวัลออสการ์ 6 สาขา รวมถึงสาขาภาพยนตร์ยอดเยี่ยมและนักแสดงนำชายยอดเยี่ยม (เจมส์ แฟรนโก)

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ชีวประวัติ
หมวดหมู่:ภาพยนตร์ที่กำกับโดย แดนนี บอยล์
หมวดหมู่:ภาพยนตร์อเมริกัน
เกาะเล็กรอบนอกของสหรัฐ

เกาะเล็กรอบนอกของสหรัฐอเมริกา (United States Minor Outlying Islands) เป็นชื่อเรียกขานเชิงสถิติซึ่งกำหนดโดยรหัสประเทศ ISO 3166-1 ขององค์การระหว่างประเทศว่าด้วยการมาตรฐาน ประกอบด้วยพื้นที่เกาะของสหรัฐอเมริกาเก้าแห่งในมหาสมุทรแปซิฟิกและทะเลแคริบเบียน ได้แก่ เกาะเบเกอร์ เกาะฮาวแลนด์ เกาะจาร์วิส จอห์นสตันอะทอลล์ คิงแมนรีฟ มิดเวย์อะทอลล์ เกาะนาวาสซา แพลไมราอะทอลล์ และเกาะเวก ส่วนดินแดนแคริบเบียน บาโฮนวยโวแบงก์และเซร์รานียาแบงก์ ก็ถูกรวมเข้ามาโดยรัฐบาลสหรัฐอเมริกาเช่นกัน แต่การอ้างสิทธิ์ยังคงเป็นข้อพิพาทกับประเทศอื่น
ในจำนวนนี้ แพลไมราอะทอลล์เท่านั้นที่เป็นดินแดนที่ผนวกเข้ากับสหรัฐอเมริกา เกาะเหล่านี้ไม่มีเกาะใดที่ประชากรอาศัยอยู่อย่างถาวรจนถึง พ.ศ. 2551 ประชากรมนุษย์มีเพียงบุคลากรทางทหารและทางวิทยาศาสตร์ที่ประจำการอยู่ การสำรวจสำมะโนครัว พ.ศ. 2543 พบว่าจอห์นสตันอะทอลล์มีประชากร 315 คนและเกาะเวก 1 คน  เคยมีชนพื้นเมืองอาศัยอยู่เมื่อครั้งการสำรวจสำมะโนครัว พ.ศ. 2483 แต่ปัจจุบันไม่มีอยู่แล้ว เมื่อ พ.ศ. 2479 แผนการล่าอาณานิคมทำให้ชาวอเมริกันย้ายมาตั้งถิ่นฐานบนเกาะเบเกอร์ เกาะฮาวแลนด์ และเกาะจาร์วิส แต่หลังจากนั้นชาวอเมริกันบนเกาะทั้งสามก็อพยพออกไปหมดเมื่อ พ.ศ. 2485 เนื่องจากผลพวงของสงครามโลกครั้งที่สอง 
เกาะต่าง ๆ เหล่านี้รวมกลุ่มกันเพื่อความสะดวกในทางสถิติ มิได้มีการบริหารอย่างเป็นกลุ่ม หรือแบ่งปันประวัติศาสตร์ทางวัฒนธรรมและการเมืองร่วมกัน มากไปกว่าความเป็นเกาะร้างภายใต้อำนาจอธิปไตยของสหรัฐอเมริกา

**อ้างอิง**

หมวดหมู่:พื้นที่เกาะของสหรัฐ
จาร์ จาร์ บิงคส์

จาร์ จาร์ บิงคส์ (Jar Jar Binks) เป็นตัวละครในเรื่องแต่งชุดสตาร์ วอร์ส ปรากฏตัวครั้งแรกในภาพยนตร์สตาร์ วอร์ส เอพพิโซด 1: ภัยซ่อนเร้น และมีบทบาทในภาพยนตร์ไตรภาคต้นและนิยาย หนังสือการ์ตูน เกมที่เกี่ยวข้องกับสตาร์ วอร์ส อีกหลายชุด
จาร์ จาร์ บิงคส์เป็นชาวกันแกนคนแรกที่ได้เป็นสมาชิกสภากาแลกติก แรกเริ่มได้เป็นผู้แทนร่วมกับวุฒิสมาชิกแพดเม่ อมิดาลา และได้เป็นวุฒิสมาชิกเต็มรูปแบบหลังการเสียชีวิตของแพดเม่ เช่นเดียวกับชาวกันแกนทั่วไปจาร์ จาร์สามารถพูดภาษากลางได้คล่องแคล่วโดยมีสำเนียงท้องถิ่น แม้จะซื่อบริสุทธิ์และซุ่มซ่ามแต่จาร์ จาร์ก็มีบทบาทสำคัญต่อชะตาของสาธารณรัฐกาแลกติกทั้งทางดีและทางไม่ดี นอกจากนี้ยังเคยเป็นนายพลนำการรบด้วย
จาร์ จาร์ยังเคยร่วมเดินทางกับอาจารย์เจไดไควกอน จินน์ในเหตุการณ์การรุกรานนาบู ได้เดินทางไปยังดาวเคราะห์ห่างไกลอย่างทาทูอีนและคอรัสซานท์ซึ่งมีชาวกันแกนน้อยคนที่จะได้เดินทางเช่นนี้ เมื่อเดินทางกลับมายังนาบูก็ได้เข้าร่วมเป็นนายพลในกองทัพใหญ่กันแกนเป็นช่วงเวลาสั้นๆ และได้เป็นผู้บัญชาการร่วมในยุทธการทุ่งหญ้าร่วมกับนายพลคีล ต่อมาได้มีส่วนร่วมในการช่วยให้ชาวกันแกนได้ตั้งถิ่นฐานบนดวงจันทร์โอห์มาดุนใกล้ดาวเคราะห์นาบู ในช่วงที่ปฏิบัติหน้าที่เป็นตัวแทนร่วมนั้นเคยได้ทำหน้าที่เป็นผู้แทนของวุฒิสมาชิกอมิดาลาและได้เสนอให้สภามอบอำนาจฉุกเฉินให้กับสมุหนายกพัลพาทีนเพื่อตอบโต้วิกฤติการณ์การแบ่งแยกดินแดน

**เบื้องหลัง**
ในภาพยนตร์ภัยซ่อนเร้น จาร์ จาร์ บิงคส์เป็นตัวละครที่สร้างจากคอมพิวเตอร์กราฟิก ให้เสียงโดยอาห์เมด เบสท์ ซึ่งได้ให้เสียงจาร์ จาร์ในเกม Star Wars: Super Bombad Racing และ Star Wars: Galactic Battlegrounds และในภาพยนตร์การ์ตูน สตาร์ วอร์ส : เดอะ โคลน วอร์ส ตอนหนึ่งด้วย

**แหล่งข้อมูลอื่น**
  Binks, Jar Jar ใน  Star Wars Databank-  Jar Jar Binks ใน  Wookieepedia: The Star Wars Wiki
หมวดหมู่:ตัวละครในสตาร์ วอร์ส
หมวดหมู่:ตัวละครที่เป็นนายพล
หมวดหมู่:ตัวละครที่เป็นนักการทูต
หมวดหมู่:ตัวละครที่เป็นสัตว์สะเทินน้ำสะเทินบก
หมวดหมู่:ตัวละครที่เป็นไซด์คิก
วงศ์ปลาเข็ม

วงศ์ปลาเข็ม (Wrestling halfbeak, Halfbeak) เป็นวงศ์ของปลาจำพวกหนึ่ง ที่พบได้ทั้งในทะเล, น้ำกร่อย และน้ำจืด ใช้ชื่อวงศ์ว่า  Hemiramphidae
เดิมเคยถูกจัดให้เป็นวงศ์ย่อยของวงศ์ปลานกกระจอก (Exocoetidae) ซึ่งเป็นปลาทะเล มีลักษณะสำคัญทางอนุกรมวิธาน คือ ลำตัวเรียวยาว ท่อนหัวค่อนข้างกลม ท่อนหางแบนข้าง ปากล่างยื่นยาวเป็นจะงอยแหลมคล้ายปากนก ปากบนสั้นเป็นรูปสามเหลี่ยม มีฟันรูปสามเหลี่ยมอยู่ที่ปากบนและมีฟันที่ปากล่างมีเฉพาะบริเวณที่อยู่ใต้ปากบน แต่ในบางชนิดมีฟันที่ปากล่างเรียงเป็นแถวตลอดทั้งปาก ส่วนโคนของปากล่างเชื่อมติดต่อกันกับกะโหลกหัวจึงเคลื่อนไหวไม่ได้ ปากบนเท่านั้น มีเกล็ดแบบสาก ครีบทั้งหมดบางใส ครีบหลังและครีบก้นอยู่ใกล้ครีบหาง ตำแหน่งของครีบหางและขนาดของครีบก้นเป็นลักษณะสำคัญในการจำแนกสกุล ครีบท้องมีขนาดเล็กมาก ครีบอกค่อนข้างใหญ่อยู่ใกล้แนวสันหลัง ครีบหางของสกุลที่อาศัยอยู่ในทะเลมักมีลักษณะเว้าลึก ปลายแยกออกจากกันเป็นแฉก แฉกบนเล็กกว่าแฉกล่าง ส่วนสกุลที่อาศัยอยู่ในน้ำจืดมักมีครีบหางที่มนกลม 
เป็นปลาที่มีทั้งออกลูกเป็นไข่และออกลูกเป็นตัว โดยพวกที่ออกลูกเป็นตัว มักจะเป็นปลาที่อาศัยอยู่ในน้ำจืด และที่ออกลูกเป็นไข่มักเป็นปลาทีอาศัยอยู่ในทะเล
เป็นปลากินเนื้อ มักว่ายหากินเป็นฝูงบริเวณผิวน้ำ กินอาหารจำพวก แมลงและลูกปลาหรือสัตว์น้ำชนิดต่าง ๆ เป็นอาหาร
พบกระจายพันธุ์ในแหล่งน้ำของเขตร้อนทั่วโลก สำหรับในประเทศไทย เป็นปลาที่สามารถพบเห็นได้ง่ายในแหล่งน้ำทั่วทุกภาคและแทบทุกประเภทของแหล่งน้ำ มีชื่อเรียกต่าง ๆ กันออกไป เช่น "ตับเต่า", "ปลาเข็ม" หรือ "สบโทง" มีความสำคัญในแง่ของการใช้บริโภคกันในท้องถิ่น และในบางชนิดก็นิยมเลี้ยงเป็นปลาสวยงามและใช้ต่อสู้เป็นการพนันเช่นเดียวกับปลากัดด้วย

**ดูเพิ่ม**
วงศ์ปลากระทุงเหว

**อ้างอิง**

**แหล่งข้อมูลอื่น**
 จาก Fishbase.org
หมวดหมู่:การเลี้ยงปลา
หมวดหมู่:ปลาแบ่งตามวงศ์
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาที่พบในประเทศไทย
หมวดหมู่:วงศ์ปลาเข็ม
โรงพยาบาลชัยนาทนเรนทร

โรงพยาบาลชัยนาทนเรนทร เป็นโรงพยาบาลประจำจังหวัดชัยนาท เดิมมีชื่อว่าโรงพยาบาลชัยนาท เป็นโรงพยาบาลของรัฐขึ้นตรงต่อสำนักงานสาธารณสุขจังหวัดชัยนาท สำนักงานปลัดกระทรวงสาธารณสุข กระทรวงสาธารณสุข เป็นโรงพยาบาลทั่วไปขนาด 500 เตียง ตั้งอยู่ที่ถนนพหลโยธิน ตำบลบ้านกล้วย อำเภอเมืองชัยนาท จังหวัดชัยนาท มีบริเวณพื้นที่ทั้งหมดประมาณ 70 ไร่

**ประวัติ**
โรงพยาบาลชัยนาทนเรนทร  ตั้งอยู่ใกล้ชุมชนในเขตอำเภอเมือง  มีเนื้อที่ประมาณ 70 ไร่ ก่อสร้างเมื่อ ปี พ.ศ. 2498  เริ่มด้วยเรือนไม้ชั้นเดียวขนาด 25 เตียงเปิดบริการรักษา  พยาบาลผู้ป่วยเป็นครั้งแรก เมื่อวันที่ 19 พฤศจิกายน พ.ศ. 2499 สถานที่ดำเนินการระยะแรกอยู่ทางทิศตะวันตกของพื้นที่ ต่อมาได้มีการก่อสร้างตึกผู้ป่วย ตึกที่ทำการอื่น ๆ  ตลอดจนบ้านพักเจ้าหน้าที่เพิ่มขึ้นในปี พ.ศ. 2516 ได้สร้างตึกอำนวยการขึ้นทางด้านทิศตะวันออก และในวันที่ 12 ตุลาคม พ.ศ. 2553 โรงพยาบาลชัยนาทนเรนทรได้ผ่านการรับรองคุณภาพโรงพยาบาล (Hospital Accreditation) ปัจจุบันโรงพยาบาลมีจำนวนเตียงทั้งหมด 417 เตียง มีนายแพทย์อัครพงศ์ จุธากรณ์ เป็นผู้อำนวยการคนปัจจุบัน

**หน่วยงานต่างๆ**

**กลุ่มภารกิจด้านอำนวยการ **
• ฝ่ายบริหารทั่วไป
• งานประชาสัมพันธ์และห้องสมุด
• ฝ่ายการเจ้าหน้าที่ 
• ฝ่ายการเงินและพัสดุ 
• ฝ่ายโภชนาการ 
• ฝ่ายแผนงานและสารสนเทศ 
• ฝ่ายสวัสดิการสังคม 


**กลุ่มภารกิจด้านพัฒนาระบบบริการสุขภาพ**
• พัฒนาคุณภาพ/มาตรฐาน 
• ประสานการเพิ่มพูนความรู้และทักษะ 
• งานเวชนิทัศน์ 


**กลุ่มภารกิจด้านบริการตติยภูมิ**
• เวชศาสตร์ฉุกเฉิน-นิติเวช 
• สูติ-นรีเวชกรรม 
• ศัลยกรรม 
• กุมารเวชกรรม 
• วิสัญญีวิทยา 
• อายุรกรรม 
• ออร์โธปิดิกส์ 
• จักษุวิทยา 
• โสต ศอ นาสิก 
• จิตเวช
• ทันตกรรม 
• กลุ่มงานเทคนิคบริการ 
• เวชกรรมฟื้นฟู 
• พยาธิวิทยากายวิภาค 
• พยาธิวิทยาคลินิก 
• รังสีวิทยา 
• เภสัชกรรม 


**กลุ่มภารกิจด้านบริการปฐมภูมิและทุติยภูมิ**
• กลุ่มงานผู้ป่วยนอก 
• งานการแพทย์แผนไทยและแพทย์ทางเลือก 
• กลุ่มงานเวชกรรมสังคม 
• งานบริการสุขภาพชุมชน 
• กลุ่มงานสุขศึกษา 
• กลุ่มงานอาชีวเวชกรรม 


**กลุ่มภารกิจด้านการพยาบาล**
• งานหน่วยจ่ายกลาง 
• การป้องกันและควบคุม 
• การติดเชื้อในโรงพยาบาล 
• งานผู้ป่วยนอก 
• งานผู้ป่วยอุบัติเหตุและฉุกเฉิน 
• งานห้องผ่าตัด 
• งานห้องผู้ป่วยหนัก 
• งานผู้ป่วยใน 
• งานวิสัญญีพยาบาล 
• งานตรวจและรักษาพยาบาลพิเศษ 


**แหล่งข้อมูลอื่น**
  โรงพยาบาลชัยนาทนเรนทร date=2011-06-26 
ชัยนาทนเรนทร
ชัยนาทนเรนทร
หมวดหมู่:สิ่งก่อสร้างในอำเภอเมืองชัยนาท
ชัยนาทฯ
สมุดบันทึกของอาร์คิมิดีส

Stomachion คือปริศนาภาพชิ้นส่วนที่อยู่ใน "สมุดบันทึกของอาร์คิมิดีส"
สมุดบันทึกของอาร์คิมิดีส (Archimedes Palimpsest) คือบันทึกพาลิมเซสต์ชนิดหนึ่งในรูปแบบของหนังสือโบราณที่จารึกบนแผ่นหนัง ต้นฉบับดั้งเดิมเป็นผลงานซึ่งยังไม่เป็นที่รู้จักของนักคณิตศาสตร์ นักฟิสิกส์ และวิศวกรในยุคโบราณ คือ อาร์คิมิดีสแห่งไซราคัส ร่วมกับนักเขียนคนอื่น ๆ ซึ่งถูกเขียนซ้อนทับกันไปหลายชั้น
อาร์คิมิดีสมีชีวิตอยู่ในช่วงศตวรรษที่ 3 ก่อนคริสตกาล แต่สำเนาผลงานของเขาชิ้นนี้เขียนขึ้นในคริสต์ศตวรรษที่ 10 โดยผู้จารึกที่ไม่ทราบชื่อ เมื่อถึงคริสต์ศตวรรษที่ 12 ต้นฉบับงานเขียนเดิมของอาร์คิมิดีสถูกลบออก พร้อมกับต้นฉบับลายมือบนแผ่นหนังอื่น ๆ อีก 6 ชุดซึ่งรวมถึงผลงานส่วนหนึ่งของไฮเพอรีดีส แผ่นหนังนั้นถูกนำมาใช้ซ้ำสำหรับบันทึกบทสวดสรรเสริญของชาวคริสเตียน จำนวน 177 หน้า แต่การลบนั้นทำได้ไม่สมบูรณ์ จึงสามารถมองเห็นงานเขียนของอาร์คิมิดีสได้เมื่อตรวจสอบด้วยกระบวนการทางวิทยาศาสตร์ตั้งแต่ ค.ศ. 1998 - 2008 โดยใช้การประมวลผลภาพทางดิจิทัลด้วยรังสีอัลตราไวโอเลต, อินฟราเรด, และรังสีเอ็กซ์
ปี ค.ศ. 1906 นักปรัชญาชาวเดนมาร์ก โจฮัน ลุดวิก ไฮเบิร์ก ได้ตรวจสอบบันทึกนี้อย่างคร่าว ๆ ในอิสตันบูล และได้เผยแพร่งานเขียนของอาร์คิมิดีส ไม่นานหลังจากนั้น ต้นฉบับงานเขียนที่เป็นภาษากรีกก็ถูกแปลไปเป็นภาษาอังกฤษโดย ที.แอล.ฮีธ งานเขียนเหล่านี้ไม่เคยเป็นที่รู้จักมาก่อน ประกอบด้วย
*"Equilibrium of Planes"
*"Spiral Lines"
*"Measurement of a Circle"
*"On the Sphere and Cylinder"
*"On Floating Bodies" (มีแต่ฉบับสำเนาในภาษากรีก)
*"The Method of Mechanical Theorems" (เป็นสำเนาเดียวที่เป็นที่รู้จัก)
*"Stomachion" (เป็นสำเนาเดียวที่เป็นที่รู้จัก)
ในพาลิมเซสต์ชุดนี้ยังบรรจุสุนทรพจน์ของไฮเพอรีดีส นักการเมืองในศตวรรษที่ 4 ก่อนคริสตกาล, คำวิจารณ์ผลงานของอริสโตเติลโดย อเล็กซานเดอร์แห่งอโฟรไดเซียส, และงานอื่น ๆ อีกหลายชิ้น

**อ้างอิง**
 Reviel Netz and William Noel,  The Archimedes Codex date=2009-12-25 , Weidenfeld & Nicolson, 2007- Dijksterhuis, E.J.,"Archimedes", Princeton U. Press, 1987, pages 129–133. copyright 1938, ISBN 0-691-08421, 0-691-02400-6

**แหล่งข้อมูลอื่น**
  The Archimedes Palimpsest Project Web Page-  Digital Palimpsest on the Web date=2009-02-21 -  The Archimedes Palimpsest web pages at the Walters Art Museum date=2006-08-14 -  The Nova Program outlined-  The Nova Program teacher's version- The Method:  English translation (Heiberg's 1909 transcription)-  Did Isaac Barrow read it? date=2003-04-14 -  May 2005 Stanford Report: Heather Rock Woods, "Archimedes manuscript yields secrets under X-ray gaze" May 19, 2005- Will Noel:  Restoring The Archimedes Palimpsest (YouTube), Ignite (O'Reilly), August 2009- The Greek Orthodox Patriarchate of Jerusalem v. Christies’s Inc., 1999 U.S. Dist. LEXIS 13257 (S.D. N.Y. 1999) (via Archive.org)
หมวดหมู่:งานคณิตศาสตร์ยุคกรีกโบราณ
หมวดหมู่:อาร์คิมิดีส
ระเบียบวิธีเกษียณ

ไฟล์:Archimedes pi.svg|thumb|300px|อาร์คิมิดีส ใช้ระเบียบวิธีเกษียณในการคำนวณพื้นที่ภายในของวงกลม
ระเบียบวิธีเกษียณ (method of exhaustion; methodus exaustionibus, หรือ méthode des anciens) คือระเบียบวิธีที่ใช้ในการหาพื้นที่ของรูปร่างหนึ่ง ๆ โดยแบ่งพื้นที่ภายในออกเป็นอนุกรมของรูปหลายเหลี่ยมเล็ก ๆ หลาย ๆ รูปซึ่งมีพื้นที่รวมเข้าใกล้พื้นที่ของรูปใหญ่ที่บรรจุรูปเล็กเหล่านั้นเอาไว้ ถ้าเราสามารถสร้างอนุกรมของรูปได้อย่างถูกต้อง ความแตกต่างของพื้นที่ระหว่างรูปหลายเหลี่ยมรูปที่ n กับรูปภาพที่เป็นโจทย์ก็จะน้อยมากเมื่อ n มีจำนวนใหญ่มาก ๆ แนวคิดนี้มีกำเนิดจาก แอนติฟอน (Antiphon) แม้จะยังไม่ชัดเจนว่าเขาเข้าใจเรื่องนี้ได้อย่างไร ทฤษฎีนี้ถูกพิสูจน์และรับรองโดย เอนโดซุสแห่งคไนดัส มีการนำชื่อนี้มาใช้เป็นครั้งแรกในปี ค.ศ. 1647 โดย Grégoire de Saint-Vincent ในงานเขียนเรื่อง Opus geometricum quadraturae circuli et sectionum coni

**อ้างอิง**
หมวดหมู่:ปริมาตร
หมวดหมู่:แคลคูลัสเชิงอนุพันธ์
หมวดหมู่:เรขาคณิตแบบยุคลิด
หมวดหมู่:ประวัติศาสตร์คณิตศาสตร์
เส้นเวียนก้นหอยอาร์คิมิดีส

การหมุนแขน 1 แขนของเส้นเวียนก้นหอยอาร์คิมิดีสไป 360° จำนวน 3 รอบ
เส้นเวียนก้นหอยอาร์คิมิดีส (Archimedean spiral หรือที่รู้จักในชื่อ เส้นเวียนก้นหอยเลขคณิต) คือเส้นเวียนก้นหอยชนิดหนึ่ง ตั้งชื่อตามอาร์คิมิดีส นักคณิตศาสตร์ชาวกรีกโบราณในยุคศตวรรษที่ 3 ก่อนคริสตกาล คือโลคัสของจุดที่สอดคล้องกับตำแหน่งที่เคลื่อนที่ไปตามเวลาโดยมุ่งหน้าออกจากจุดคงที่หนึ่งด้วยความเร็วคงที่ ตามเส้นตรงที่หมุนไปด้วยความเร็วเชิงมุมคงที่ สามารถเขียนในรูปของคู่อันดับเชิงมุม  (r, θ) ตามสมการต่อไปนี้

โดยที่ a และ b เป็นจำนวนจริง การเปลี่ยนแปลงพารามิเตอร์ a จะทำให้เส้นเวียนก้นหอยหมุน ส่วน b จะควบคุมระยะห่างระหว่างการหมุนที่ต่อเนื่อง
อาร์คิมิดีสกล่าวถึงเส้นเวียนก้นหอยชนิดนี้ในงานเขียนของเขาเรื่อง On Spirals

**แหล่งข้อมูลอื่น**
  title=Archimedes' Spiral-  id=5468-  Page with Java application to interactively explore the Archimedean spiral and its related curves-  Online exploration using JSXGraph (JavaScript)
หมวดหมู่:เรขาคณิต
หมวดหมู่:เส้นเวียนก้นหอย
หมวดหมู่:โรงพยาบาลในจังหวัดชัยนาท

ชัยนาท
หมวดหมู่:โครงสร้างพื้นฐานในจังหวัดชัยนาท
หมวดหมู่:องค์การในจังหวัดชัยนาท
พื้นผิวที่ได้จากการหมุน

ส่วนหนึ่งของเส้นโค้ง x=2+cos z เมื่อหมุนรอบแกน z
พื้นผิวที่ได้จากการหมุน (surface of revolution) คือพื้นผิวในปริภูมิยูคลิดที่เกิดจากการหมุนเส้นโค้งเส้นหนึ่งไปรอบๆ เส้นตรงหนึ่งเส้นในระนาบของมัน (หรือ "แกน")
ตัวอย่างของพื้นผิวที่เกิดจากวิธีนี้ ได้แก่ ทรงกระบอก เมื่อใช้เส้นตรงหมนุรอบแกน และ ทรงกรวย เมื่อใช้เส้นเอียงหมุนรอบแกน ถ้าใช้วงกลมหมุนรอบแกน จะได้รูปทรงทอรัส

**อ้างอิง**

**แหล่งข้อมูลอื่น**
 "Surface de révolution" at Encyclopédie des Formes Mathématiques Remarquables
หมวดหมู่:แคลคูลัสเชิงอนุพันธ์
หมวดหมู่:พื้นผิว
สถิตยศาสตร์ของไหล

สถิตยศาสตร์ของไหล หรือ ไฮโดรสแตติกส์ (Fluid statics หรือ Hydrostatics) คือวิทยาศาสตร์สาขาหนึ่งเกี่ยวกับของไหลซึ่งอยู่นิ่งกับที่ เป็นสาขาวิชาย่อยของกลศาสตร์ของไหล การศึกษาจะรวมไปถึงเงื่อนไขที่ของไหลอยู่นิ่งกับที่หรืออยู่ในภาวะสมดุล การนำของไหลไปใช้งานเรียกว่า ไฮดรอลิค ส่วนสาขาวิชาที่ศึกษาของไหลในขณะเคลื่อนที่ เรียกว่า พลศาสตร์ของไหล

**ดูเพิ่ม**
 แรงลอยตัว

**อ้างอิง**
หมวดหมู่:ความดัน
ระเบียบวิธีเกี่ยวกับทฤษฎีบทกลศาสตร์

ระเบียบวิธีเกี่ยวกับทฤษฎีบทกลศาสตร์ (The Method of Mechanical Theorems) คืองานเขียนชิ้นหนึ่งของอาร์คิมิดีสซึ่งบรรจุแนวคิดเกี่ยวกับกณิกนันต์ที่สามารถนำไปใช้ได้ แต่เดิมเคยเชื่อว่างานเขียนชิ้นนี้สูญหายไปแล้ว แต่ต่อมาถูกค้นพบอีกครั้งอยู่ในสมุดบันทึกของอาร์คิมิดีส อันเป็นสมุดบันทึกพาลิมเซสต์ที่เคยบรรจุงานเขียนของอาร์คิมิดีส รวมถึงเรื่อง "ระเบียบวิธีทางกล" ที่เกี่ยวกับกฎของคาน และจุดศูนย์ถ่วง ซึ่งเขาได้พบกรณีพิเศษมากมาย

**ดูเพิ่ม**
 ระเบียบวิธีเกษียณ

**อ้างอิง**
 Archimedes (แปลโดย โทมัส ลิตเติล ฮีธ), The method of Archimedes recently discovered by Heiberg; a supplement to the Works of Archimedes, สำนักพิมพ์มหาวิทยาลัยเคมบริดจ์, 1912.
หมวดหมู่:แคลคูลัส
หมวดหมู่:อาร์คิมิดีส
กลอโคดอต

กลอโคดอต เป็นแร่ที่มีส่วนประกอบของโคบอลต์ เหล็ก สารหนูและซัลไฟด์
กลอโคดอตได้รับการอธิบายครั้งแรกใน พ.ศ. 2392 ใน Huasco, จังหวัด Valparaiso, ประเทศชิลี
ชื่อของแร่กลอโคดอตมาจากภาษากรีก γλανκός (glankos) ที่หมายถึงสีฟ้า ซึ่งถูกนำไปในการอ้างอิงถึงการนำไปใช้ในอุตสาหกรรมแก้วสีฟ้าเข้มที่เรียกว่า"สมอลท์"

**แหล่งที่พบ**
 King Tut deposit, ลา เรียวคา, ประเทศอาร์เจนตินา- รัฐควีนส์แลนด์และรัฐเซาท์ออสเตรเลีย ประเทศออสเตรเลีย- ซาลซ์บูร์กและไทโรล ประเทศออสเตรีย

**อ้างอิง**

**แหล่งข้อมูลอื่น**
หมวดหมู่:แร่โคบอลต์
หมวดหมู่:แร่เหล็ก
หมวดหมู่:แร่สารหนู
กณิกนันต์

กณิกนันต์ (infinitesimals) คือคำศัพท์ใช้อธิบายแนวคิดของวัตถุที่มีขนาดเล็กมาก ๆ จนไม่สามารถมองเห็นหรือตรวจวัดได้ ถ้ากล่าวโดยทั่วไป วัตถุกณิกนันต์คือวัตถุที่มีขนาดเล็กจนไม่สามารถหาวิธีตรวจวัดได้ แต่ก็ไม่ได้เป็นศูนย์ มันเล็กมากจนยากจะแยกจากศูนย์ได้ด้วยวิธีการใด ๆ ที่มีอยู่
ผู้ก่อตั้งแคลคูลัสกณิกนันต์ ได้แก่ แฟร์มาต์, ไลบ์นิซ, นิวตัน, ออยเลอร์, โคชี และคนอื่น ๆ ได้ทำการคำนวณด้วยแนวคิดกณิกนันต์และสามารถหาผลลัพธ์ที่ถูกต้องได้สำเร็จ

**ประวัติของกณิกนันต์**
ก่อนหน้านี้เคยมีการตั้งข้อสังเกตและอภิปรายเกี่ยวกับจำนวนที่เล็กมาก ๆ โดยสำนักศึกษาเอเลียทิคส์ แต่อาร์คิมิดีสเป็นคนแรกที่เสนอคำนิยามที่มีตรรกะอย่างจริงจังในงานเขียนเรื่อง ระเบียบวิธีเกี่ยวกับทฤษฎีบทกลศาสตร์ จากคุณสมบัติแบบอาร์คิมิดีส นิยามไว้ว่า จำนวน x จะเป็นจำนวนอนันต์ถ้าสอดคล้องตามเงื่อนไข |x|>1, |x|>1+1, |x|>1+1+1, ... และจะเป็นจำนวนกณิกนันต์ถ้า x≠0 เงื่อนไขคล้ายคลึงกันนี้ใช้ได้กับ 1/x และจำนวนเต็มที่เป็นส่วนกลับด้วย ระบบจำนวนเช่นนี้กล่าวว่ามีคุณสมบัติแบบอาร์คิมิดีสถ้ามันไม่มีสมาชิกที่เป็นจำนวนอนันต์หรือจำนวนกณิกนันต์เลย ในระบบคณิตศาสตร์ของกรีกโบราณ 1 เป็นตัวแทนของความยาวช่วงหนึ่ง ใช้เป็นหน่วยนับอย่างไม่เป็นทางการนัก

**อ้างอิง**
 B. Crowell,  "Calculus" (2003)- Ehrlich, P. (2006) The rise of non-Archimedean mathematics and the roots of a misconception. I. The emergence of non-Archimedean systems of magnitudes. Arch. Hist. Exact Sci. 60, no. 1, 1-121.- J. Keisler,  "Elementary Calculus" (2000) University of Wisconsin- K. Stroyan  "Foundations of Infinitesimal Calculus" date=2008-12-22  (1993)- Stroyan, K. D.; Luxemburg, W. A. J. Introduction to the theory of infinitesimals. Pure and Applied Mathematics, No. 72. Academic Press Harcourt Brace Jovanovich, Publishers, New York-London, 1976.- Robert Goldblatt (1998)  "Lectures on the hyperreals" date=2007-12-18  Springer.-  "Nonstandard Methods and Applications in Mathematics" date=2009-02-03  (2007) Lecture Notes in Logic 25, Association for Symbolic Logic.-  "The Strength of Nonstandard Analysis" date=2007-12-16  (2007) Springer.- postscript=.- Yamashita, H.: Comment on: "Pointwise analysis of scalar Fields: a nonstandard approach" J. Math. Phys. 47 (2006), no. 9, 092301; 16 pp.. J. Math. Phys. 48 (2007), no. 8, 084101, 1 page.
หมวดหมู่:คณิตตรรกศาสตร์
หมวดหมู่:แคลคูลัส
หมวดหมู่:ประวัติศาสตร์คณิตศาสตร์
กิแกโร

มาร์กุส ตุลลิอุส กิแกโร (Marcvs Tvllivs Cicero; 3 มกราคม 106 ปีก่อนคริสต์ศักราช - 7 ธันวาคม 43 ปีก่อนคริสต์ศักราช) คือนักปรัชญา รัฐบุรุษ นักกฎหมาย นักทฤษฎีการเมือง และนักนิยมรัฐธรรมนูญชาวโรมันโบราณ เขาเกิดในตระกูลขุนนางอันมั่งคั่งในตำแหน่งขุนคลัง เป็นที่รู้จักแพร่หลายในฐานะนักพูดและกวีที่มีชื่อเสียงที่สุดของโรมัน
เขาเป็นผู้ริเริ่มโรงเรียนผู้นำด้านปรัชญากรีกในโรมัน และสร้างศัพท์ทางปรัชญาในภาษาละตินขึ้นใหม่หลายคำ (เช่น humanitas, qualitas, quantitas, และ essentia) ทำให้เขาโดดเด่นในฐานะนักภาษาศาสตร์ นักแปล และนักปรัชญาด้วย กิแกโรเป็นทั้งนักพูดที่มีพลัง และเป็นนักกฎหมายผู้ประสบความสำเร็จ ปัจจุบันเขาเป็นที่ยกย่องจากงานเขียนเชิงมนุษยนิยม ปรัชญา และการเมือง ทั้งสุนทรพจน์และจดหมายของกิแกโรหลายฉบับยังคงหลงเหลือตกทอดมาถึงปัจจุบัน เป็นแหล่งข้อมูลชั้นต้นที่สำคัญที่สุดในช่วงยุคท้าย ๆ ของสาธารณรัฐโรมัน

**อ้างอิง**
หมวดหมู่:นักปรัชญา
หมวดหมู่:นักเขียนชาวโรมัน
หมวดหมู่:นักพูด
หมวดหมู่:บุคคลที่เกิดในปี พ.ศ. 438
หมวดหมู่:บุคคลที่เสียชีวิตในปี พ.ศ. 501
องค์หญิงพัดเหล็ก

ไฟล์:Princess Iron Fan at Long Corridor.JPG|thumb|350px|องค์หญิงพัดเหล็กกับเห้งเจีย จิตรกรรมฝาผนังพระราชวังฤดูร้อนในกรุงปักกิ่ง
องค์หญิงพัดเหล็ก (p=Tiě shàn gōngzhǔ; Princess Iron Fan หรือ Steel Fan Princess) หรือ นางรากษส (p=Luó shā nǚ; จีนกลางว่า หลัวชา จีนฮกเกี้ยนว่า ล่อซั่ว) เป็นตัวละครจากนวนิยายคลาสสิกของจีนเรื่องไซอิ๋ว
นางเป็นภริยาของราชาปีศาจกระทิง และเป็นมารดาของเด็กแดง โดยปรกติ นางจะปรากฏกายเป็นเทพธิดามีรูปโฉมงดงาม แต่ที่จริงแล้ว นางเป็นรากษสี (รากษสตัวเมีย) นางอาศัยอยู่ในถ้ำใต้ดินร่วมกับครอบครัว มักจะรอสามีกลับบ้านเสมอ แต่จะเกรี้ยวกราดเป็นอันมากเมื่อทราบว่าสามีไปยุ่งเหยิงกับบรรดานางจิ้งจอก นางยังเป็นเจ้าของพัดที่เรียกว่า "พัดเหล็ก" ซึ่งอันที่จริงแล้วทำจากใบตอง ในโอกาสทั่วไป พัดนี้จะมีขนาดเล็ก และองค์หญิงพัดเหล็กจะอมเก็บไว้ในปาก แต่เมื่อจะใช้ พัดสามารถขยายรูปได้มหาศาลตามต้องการ และมีคุณวิเศษ เมื่อใช้โบกแล้วจะบันดาลลมสลาตัน
ในเรื่องไซอิ๋ว คณะจาริกของพระถังซัมจั๋งได้เดินทางมาถึงจุดแห่งเทือกเขาไฟที่ลุกเป็นเพลิงอย่างใหญ่หลวง และจะผ่านเส้นทางนั้นได้ก็แต่โดยให้เทือกเขาสงบลง เห้งเจียต้องการยืมพัดเหล็กขององค์หญิงพัดเหล็กมาดับเทือกเขาเพลิง แต่นางบอกปัด เพราะเห้งเจียคงเคยทำร้ายสามีและลูกของนางมาก่อน เห้งเจียจึงแปลงตัวเป็นแมลงวันบินเข้าไปในปากนาง จากลำคอลงสู่กระเพาะ แล้วถีบถองทุบเตะนางอยู่ข้างใน จนนางเจ็บปวดมิอาจทนได้ และยอมส่งพัดให้ ทว่า เป็นพัดที่ใช้โบกแล้วจะโหมให้ไฟลุกทวีขึ้น คณะจารึกจึงต้องผจญเพลิงหนักยิ่งกว่าเดิม เห้งเจียกลับไปหานางอีกครั้ง โดยแปลงตัวเป็นราชาปีศาจกระทิง แล้วล่อหลอกขอยืมพัดเหล็กมา องค์หญิงพัดเหล็กจึงส่งพัดให้ หลังจากนั้นไม่นาน ราชาปีศาจกระทิงกลับบ้าน และโมโหเป็นอันมากเมื่อทราบเรื่อง เขาจึงแปลงกายเป็นตือโป๊ยก่าย แล้วเดินไปบอกเห้งเจียว่าจะช่วยถือพัดเหล็กให้ แต่เห้งเจียจับได้ จึงเกิดต่อสู้กัน ราชาปีศาจกระทิงแพ้ เห้งเจียยึดพัดเหล็กไปได้
ในคำแปลเรื่องไซอิ๋ว จัดพิมพ์โดย พระโสภณอักษรกิจ (เล็ก สมิตะสิริ) ในสมัยรัชกาลที่ 5 บรรยายว่า
"นางล่อซั่วผู้นี้ กำเนิดเดิมนางเป็นยักษ์รากษส นางมีพัดเหล็กวิเศษอยู่พัดหนึ่ง มีฤทธาอานุภาพมาก อาจพัดให้บังเกิดเป็นลมพายุใหญ่และห่าฝนตกลงมาได้ในที่ใช่ฤดูแห่งฝน และจะพัดให้ไฟติดขึ้นจนไม่รู้จักดับก็ได้ นางเป็นภรรยาของงู้ม่ออ๋อง และเป็นมารดาของอั้งฮั้ยยี้ซึ่งมีฤทธิ์เดชมาก ปากพ่นเป็นไฟได้ ที่สำนักของนางอยู่ที่เขาม่อฮุ่นซัว ถ้ำปอเจียวต๋อง แต่งู้ม่ออ๋องไปมีภรรยาใหม่ นางอยู่ในสำนักแต่ผู้เดียว"

**ในวรรณกรรมร่วมสมัย**
ญี่ปุ่นนำเรื่องราวตอนนี้ไปสร้างเป็นละครโทรทัศน์ความยาวยี่สิบสี่ตอน เรื่อง "ไซยูกิ" (Saiyuuki)

**เชิงอรรถ**

**ดูเพิ่ม**
 ไซอิ๋วในวรรณกรรมร่วสมัย
หมวดหมู่:ตัวละครในไซอิ๋ว
หมวดหมู่:ตัวละครที่เป็นปิศาจและมาร